pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สธ. เตือนระวังการใช้ยาแก้ปวดกลุ่มเอนเสด ลดความเสี่ยงไตวาย
วันอาทิตย์ที่ 25 พฤศจิกายน 2561
สธ. เตือนระวังการใช้ยาแก้ปวดกลุ่มเอนเสด ลดความเสี่ยงไตวาย
กระทรวงสาธารณสุข เตือนประชาชนระมัดระวังการใช้ยาแก้ปวด ลดอักเสบ กลุ่มเอนเสด ยาชุด ผลิตภัณฑ์ที่แอบอ้างสรรพคุณว่าบํารุงไตหรือล้างไต ลดความเสี่ยงโรคไตวาย
นายแพทย์สุขุม กาญจนพิมาย ปลัดกระทรวงสาธารณสุข ให้สัมภาษณ์ว่า กระทรวงสาธารณสุข พบว่า แต่ละปีมีผู้ป่วยที่ต้องล้างไตรายใหม่ประมาณ 15,000 – 20,000 คน แนวโน้มพบผู้ป่วยโรคไตเพิ่มขึ้นทุกปี โดยจากการศึกษาของสมาคมโรคไตแห่งประเทศไทยพบว่ามีผู้ป่วยโรคไตเรื้อรังร้อยละ 17.6 ของประชากรที่อายุมากกว่าหรือเท่ากับ 20 ปี หรือเมื่อเทียบกับจํานวนประชากรปัจจุบันคาดการณ์ว่ามีประมาณ 8 ล้านคน ในจํานวนนี้ครึ่งหนึ่ง อยู่ในระยะ 3-5 ที่ใกล้จะต้องล้างไต และระยะสุดท้ายที่ต้องล้างไตประมาณ 100,000 คน สาเหตุส่วนใหญ่มาจากโรคเบาหวาน ความดันโลหิตสูง รวมทั้งการใช้ยาที่ทําอันตรายต่อไต ที่พบปัญหามากที่สุดคือ เอ็นเสด (NSAIDs) ซึ่งเป็นกลุ่มยาแก้ปวด ลดการอักเสบ ที่คนไทยนิยมใช้เป็นจํานวนมาก ใช้เป็นประจํา เพราะช่วยลดไข้ แก้ปวดเมื่อย เคล็ดขัดยอกได้ผลดี เช่น แอสไพริน ไอบูโพรเฟน นาโปรเซน เป็นต้น ยาต้านจุลชีพบางชนิด เช่น อะไซโคลเวียร์ (Acyclovir) สเตรปโตมัยซิน (Streptomycin) ไซโปรฟลอกซาซิน (Ciprofloxacin) ยาชุด และผลิตภัณฑ์ต่าง ๆ ที่ไม่ได้ขึ้นทะเบียน มักลักลอบใส่สารที่อันตรายที่มีพิษต่อไต ทําให้เกิดไตวายได้เช่นกัน รวมทั้งผลิตภัณฑ์ที่แอบอ้างสรรพคุณว่าบํารุงไตหรือล้างไต ซึ่งปัจจุบันยังไม่มียาสูตรใดที่พิสูจน์ได้ทางการแพทย์ว่าสามารถทําให้การทํางานของผู้ป่วยโรคไตเรื้อรังกลับมาเป็นปกติได้ ยาดังกล่าวแม้บางสูตรจะไม่ได้เป็นพิษต่อไตโดยตรง แต่อาจทําให้ผู้ป่วยละเลยการดูแลไตจนโรคลุกลามได้
นายแพทย์สุขุมกล่าวต่อว่า ได้ให้หน่วยงานในสังกัด รณรงค์ให้ความรู้ประชาชนในการใช้ยาอย่างสมเหตุผล หลีกเลี่ยงการใช้ยาโดยไม่จําเป็น ไม่ซื้อยากินเอง โดยเฉพาะยาแก้ปวดอักเสบกลุ่มเอ็นเสดและยาปฏิชีวนะ ก่อนใช้ยา ขอให้ปรึกษาแพทย์หรือเภสัชกร ไม่เลือกใช้ผลิตภัณฑ์ยา อาหารเสริม หรือยาจากสมุนไพรที่ผิดกฎหมายไม่ได้ขึ้นทะเบียน โอ้อวดสรรพคุณ รวมถึงยาชุด เพื่อป้องกันเป็นโรคไตจากการใช้ยา เนื่องจากยาเหล่านี้ จะทําให้เลือดไปเลี้ยงไตลดลงและทําลายเนื้อไตโดยตรง ทําให้เนื้อไตอักเสบเฉียบพลันหรือเกิดไตวายเฉียบพลัน หากมีสัญญาณเตือนโรคไตคือ มีอาการเหนื่อยง่าย บวม ปวดสีข้างด้านหลัง ปัสสาวะน้อยลง ปัสสาวะเป็นสีน้ําล้างเนื้อ หรือปัสสาวะมีฟองมากผิดปกติ ขอให้รีบไปพบแพทย์ เพื่อตรวจการทํางานของไต และดูแลรักษาอย่างถูกต้องก่อนที่เนื้อไตจะถูกทําลายอย่างถาวร เป็นโรคไตวายเรื้อรังและเข้าสู่ระยะสุดท้าย ไม่สามารถรักษาให้หายได้ ต้องฟอกเลือดล้างไตหรือผ่าตัดปลูกถ่ายไตในที่สุด
************************************* 25 พฤศจิกายน 2561
รัฐบาลไทย-ข่าวทำเนียบรัฐบาล-"ยุติธรรม" ประชุมคณะกรรมการตรวจสอบทรัพย์สิน ครั้งที่ ๑๐/๒๕๖๓
วันจันทร์ที่ 8 มิถุนายน 2563
"ยุติธรรม" ประชุมคณะกรรมการตรวจสอบทรัพย์สิน ครั้งที่ ๑๐/๒๕๖๓
"ยุติธรรม" ประชุมคณะกรรมการตรวจสอบทรัพย์สิน ครั้งที่ ๑๐/๒๕๖๓
ในวันจันทร์ที่ ๘ มิถุนายน ๒๕๖๓ เวลา ๐๘.๓๐ น. ณ ห้องประชุมกฤษณะ ผลอนันต์ อาคาร ๓ ชั้น ๒ สํานักงานคณะกรรมการป้องกันและปราบปรามยาเสพติด เขตดินแดง กรุงเทพฯ ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ในฐานะประธานคณะกรรมการตรวจสอบทรัพย์สิน เป็นประธานการประชุมคณะกรรมการตรวจสอบทรัพย์สิน ครั้งที่ ๑๐/๒๕๖๓ ซึ่งเป็นการดําเนินการตามพระราชบัญญัติมาตรการในการปราบปรามผู้กระทําความผิดเกี่ยวกับยาเสพติด พ.ศ. ๒๕๓๕ โดยมี นายนิยม เติมศรีสุข เลขาธิการคณะกรรมการป้องกันและปราบปรามยาเสพติด ในฐานะเลขานุการคณะกรรมการตรวจสอบทรัพย์สิน พร้อมคณะกรรมการตรวจสอบทรัพย์สิน เข้าร่วมฯ
เพื่อพิจารณากลั่นกรองผลการดําเนินการตรวจสอบทรัพย์สินของพนักงานเจ้าหน้าที่ ข้อมูลเกี่ยวกับทรัพย์สินของผู้ต้องหาหรือของผู้อื่น ซึ่งเกี่ยวเนื่องกับการกระทําความผิดเกี่ยวกับยาเสพติดของผู้ต้องหา
ทั้งนี้ จากข้อมูลในวันที่ ๑ - ๓๑ พฤษภาคม ๒๕๖๓ คณะอนุกรรมการตรวจสอบทรัพย์สินภาค ๗ - ๘ ได้พิจารณากลั่นกรองตรวจสอบทรัพย์สินเสร็จสิ้นแล้ว จํานวน ๒๔ คดี ๕๑ รายการ มูลค่าทรัพย์สินรวมประมาณ ๔,๖๙๕,๐๐๐ บาท
สําหรับการประชุมคณะกรรมการตรวจสอบทรัพย์สิน เป็นกระบวนการในการบังคับใช้กฎหมายการริบทรัพย์ เพื่อตัดโอกาสในการกลับมาเป็นผู้กระทําความผิดเกี่ยวกับยาเสพติดซ้ํา และไม่ให้ผู้กระทําความผิดดังกล่าว ได้รับประโยชน์ใดจากทรัพย์สินที่ได้มาจากการค้ายาเสพติด นํามาซึ่งการสร้างความมั่นคงปลอดภัยให้ประชาชนจากปัญหายาเสพติด
รัฐบาลไทย-ข่าวทำเนียบรัฐบาล-รมว.ทส. กล่าวปาฐกถาในหัวข้อ "นโยบายยุทธศาสตร์ต้นไม้เพื่อแผ่นดิน"
วันศุกร์ที่ 3 มีนาคม 2560
รมว.ทส. กล่าวปาฐกถาในหัวข้อ "นโยบายยุทธศาสตร์ต้นไม้เพื่อแผ่นดิน"
พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม ร่วมงานการสัมมนาเรื่อง "สานพลังขับเคลื่อนยุทธศาสตร์ต้นไม้ สร้างเสริมชุมชนเข้มแข็ง สืบสานปณิธานพระบาทสมเด็จพระปรมินทรมหาภูมิพลอดุลยเดช" ณ อาคารคอนแวนชั่น โรงแรมรามาการ์เด้น
พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม ร่วมงานการสัมมนาเรื่อง "สานพลังขับเคลื่อนยุทธศาสตร์ต้นไม้ สร้างเสริมชุมชนเข้มแข็ง สืบสานปณิธานพระบาทสมเด็จ พระปรมินทรมหาภูมิพลอดุลยเดช" ณ อาคารคอนแวนชั่น โรงแรมรามาการ์เด้นส์ กรุงเทพมหานคร
ในการนี้ รัฐมนตรีว่าการกระทรวงทรัพยากรธรรมชาติและสิ่งแวดล้อม ให้เกียรติกล่าวปาฐกถาในหัวข้อ "นโยบายยุทธศาสตร์ต้นไม้เพื่อแผ่นดิน”ซึ่งการสัมมนาดังกล่าวฯ จัดโดยคณะกรรมาธิการขับเคลื่อนการปฏิรูปประเทศด้านสังคม ร่วมกับคณะอนุกรรมาธิการขับเคลื่อนการปฏิรูประบบสร้างเสริมชุมชนเข้มแข็ง มีวัตถุประสงค์ดังนี้
๑. เพื่อสานพลังขับเคลื่อนยุทธศาสตร์ต้นไม้เพื่อแผ่นดินของทุกภาคส่วน และสนับสนุนมติการปฏิรูปการบริหารจัดการการปลูกป่าและดูแลต้นไม้ในชุมชน
๒. สร้างความร่วมมือการขับเคลื่อนยุทธศาสตร์ต้นไม้เพื่อแผ่นดิน ๕ ด้าน คือ ด้านนโยบาย โครงสร้าง มาตรากฎหมาย และกลไกการขับเคลื่อน ด้านวิชาการ บริการและฐานข้อมูล ด้านเศรษฐกิจ สังคม สิ่งแวดล้อมด้านการสื่อสารเพื่อสร้างจิตสํานึกในการปลูก ดุแลรักษา และการใช้ประโยชน์อย่างยั่งยืน และด้านการมรส่วนร่วมของชุมชน
๓. สร้างภาคีเครือข่ายความร่วมมือของหน่วยงานภาคีเครือข่ายที่เกี่ยวข้อง สร้างกระแสสังคม สร้างปณิธาน และจิตสํานึก ในการปลูกต้นไม้เพื่อแผ่นดิน เพื่อตามรอยเบื้องพระยุคลบาทของพระบาทสมเด็จพระปรมินทรมหาภูมิพลอดุลยเดช
รัฐบาลไทย-ข่าวทำเนียบรัฐบาล-ความเคลื่อนไหวผลการประชุมรัฐภาคีอนุสัญญาบาเซล สมัยที่ 13 การประชุมรัฐภาคีอนุสัญญารอตเตอร์ดัมฯ สมัยที่ 8 และการประชุมรัฐภาคีอนุสัญญาสตอกโฮล์มฯ สมัยที่ 8
วันพฤหัสบดีที่ 4 พฤษภาคม 2560
ความเคลื่อนไหวผลการประชุมรัฐภาคีอนุสัญญาบาเซล สมัยที่ 13 การประชุมรัฐภาคีอนุสัญญารอตเตอร์ดัมฯ สมัยที่ 8 และการประชุมรัฐภาคีอนุสัญญาสตอกโฮล์มฯ สมัยที่ 8
รมว.ทส. พร้อมด้วยคณะ ร่วมการประชุมรัฐภาคีอนุสัญญาบาเซลฯ สมัยที่ 13 การประชุมรัฐภาคีอนุสัญญารอตเตอร์ดัมฯ สมัยที่ 8 และการประชุมรัฐภาคีอนุสัญญาสตอกโฮล์มฯ สมัยที่ 8 (BRS 2017 COPs) ในระหว่างวันที่ 24 เมษายน - 5 พฤษภาคม 2560 ณ นครเจนีวา สมาพันธรัฐสวิส
รัฐมนตรีว่าการกระทรวงทรัพยากรธรรมชาติและสิ่งแวดล้อม (พลเอก สุรศักดิ์ กาญจนรัตน์) พร้อมด้วยอธิบดีกรมควบคุมมลพิษ (นายจตุพร บุรุษพัฒน์) รองอธิบดีกรมควบคุมมลพิษ (นายสุวรรณ นันทศรุต) เจ้าหน้าที่สํานักจัดการกากของเสียและสารอันตราย ผู้แทนกรมโรงงานอุตสาหกรรม รวมทั้งประธานและผู้ทรงคุณวุฒิในคณะอนุกรรมการอนุสัญญาฯ ได้เข้าร่วมการประชุมรัฐภาคีอนุสัญญาบาเซลฯ สมัยที่ 13 การประชุมรัฐภาคีอนุสัญญารอตเตอร์ดัมฯ สมัยที่ 8 และการประชุมรัฐภาคีอนุสัญญาสตอกโฮล์มฯ สมัยที่ 8 (BRS 2017 COPs) ในระหว่างวันที่ 24 เมษายน - 5 พฤษภาคม 2560 ณ นครเจนีวา สมาพันธรัฐสวิส โดยมีผู้เข้าร่วมประชุมมากกว่า 1,600 คน เป็นผู้แทนจากภาคีสมาชิก 180 ประเทศทั่วโลก รวมทั้งผู้สังเกตการณ์จากองค์กรภาคประชาสังคม และภาคอุตสาหกรรมที่เกี่ยวข้องกับสารเคมีและของเสีย
ทั้งนี้ คณะผู้แทนไทย ประสบความสําเร็จในการเจรจาให้มีข้อยกเว้นพิเศษสําหรับการใช้งานสาร คลอริเนทเตดพาราฟินสายสั้น (Short-chain chlorinated paraffin; SCCPs) ในอุตสาหกรรมชิ้นส่วนรถยนต์ อาทิ การใช้เป็นส่วนผสมน้ํามันหล่อลื่น และสีเคลือบ โดยประเทศไทยจะมีระยะเวลาเปลี่ยนผ่านอย่างน้อย 5 ปี เพื่อลดและเลิกใช้สารดังกล่าว ตามพันธกรณีของอนุสัญญาสตอกโฮล์มฯ ความสําเร็จในการเสนอชื่อผู้เชี่ยวชาญของประเทศไทย (ดร. นวลศรี ทยาพัชร ผู้ทรงคุณวุฒิในคณะอนุกรรมการอนุสัญญารอตเตอร์ดัมฯ) โดยได้รับเลือกให้เป็นผู้แทนภูมิภาคเอเชีย-แปซิฟิก ในคณะกรรมการพิจารณาทบทวนสารเคมี (Chemical Review Committee: CRC) ภายใต้อนุสัญญารอตเตอร์ดัมฯ ต่อเนื่องอีก 1 วาระ ระยะเวลาดํารงตําแหน่ง 4 ปี ซึ่งจะเป็นการเสริมสร้างความเข้มแข็งบทบาทของประเทศไทย ในเวทีการดําเนินงานระหว่างประเทศด้านการจัดการสารเคมีและของเสียอย่างต่อเนื่องต่อไป
นอกจากนี้ ที่ประชุมรัฐภาคีฯ ได้รับข้อเสนอของประเทศไทยในการสนับสนุนให้สํานักเลขาธิการอนุสัญญาบาเซล ริเริ่มการดําเนินงานในประเด็นเกี่ยวกับวัสดุนาโนที่เป็นของเสียอันตราย (nanomaterials in waste streams) เพื่อพิจารณาให้เกิดการจัดการภายใต้กลไกอนุสัญญาบาเซลฯ ซึ่งประเด็นดังกล่าวมีความสอดคล้องกับแผนยุทธศาสตร์ด้านความปลอดภัยและจริยธรรมนาโนเทคโนโลยีของประเทศไทย
*หมายเหตุ* สาร SCCPs มีคุณสมบัติเป็นสารมลพิษที่ตกค้างยาวนาน ตามหลักเกณฑ์การกลั่นกรองในภาคผนวกของอนุสัญญาสตอกโฮล์มฯ คือ 1.มีความเป็นพิษ 2.ถูกย่อยสลายได้ยากโดยแสง สารเคมี ชีวภาพ และตกค้างในสิ่งแวดล้อมเป็นเวลานาน 3.สามารถเคลื่อนย้ายได้ไกลมาก และ4.มีคุณสมบัติละลายน้ําได้น้อยมากแต่ละลายได้ดีในไขมัน จึงทําใหมีการสะสมในไขมันของสิ่งมีชีวิต
รัฐบาลไทย-ข่าวทำเนียบรัฐบาล-รัฐบาลขับเคลื่อนเดินหน้าด้านดิจิทัล ปรับบัตรสวัสดิการแห่งรัฐให้เชื่อมโยงกับบัตรโดยสารสาธารณะ
วันอังคารที่ 2 ตุลาคม 2561
รัฐบาลขับเคลื่อนเดินหน้าด้านดิจิทัล ปรับบัตรสวัสดิการแห่งรัฐให้เชื่อมโยงกับบัตรโดยสารสาธารณะ
นายกรัฐมนตรีขับเคลื่อนเดินหน้าด้านดิจิทัล ปรับบัตรสวัสดิการแห่งรัฐให้เชื่อมโยงกับบัตรโดยสารสาธารณะ พร้อมสั่งการให้กระทรวงดิจิทัลฯ เร่งให้ทุกหน่วยงานบูรณาการเชื่อมโยงข้อมูลกันเพื่ออํานวยความสะดวกแก่ประชาชน
วันนี้ (25 กันยายน 2561) เวลา 14.30 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีได้กล่าวภายหลังการเป็นประธานการประชุมคณะรัฐมนตรี ถึงเรื่องความก้าวหน้าด้านดิจิทัลบัตรสวัสดิการแห่งรัฐ ว่าการดําเนินการดังกล่าวมีความคืบหน้าในหลายเรื่อง เช่นที่ผ่านมาได้มีการใช้บัตรสวัสดิการแห่งรัฐซื้อของผ่านร้านค้าธงฟ้า แต่ปัจจุบันได้มีการปรับให้สามารถซื้อสินค้าที่อื่นได้ด้วย ทําให้เกิดการหมุนเวียนทางการเงินในเศรษฐกิจโดยรวม รวมทั้งปัจจุบันได้นําไปเชื่อมโยงกับบัตรโดยสารสาธารณะซึ่งรัฐบาลกํากังเร่งพัฒนาอย่างต่อเนื่อง ซึ่งทุกอย่างที่รัฐบาลเร่งดําเนินการเพื่อสําหรับของอนาคตข้างหน้าของประเทศ
รวมถึงการพัฒนาการใช้ดิจิทัลทดแทนเอกสารในการติดต่อระบบราชการ โดยใช้เลขบัตรประชาชน 13 หลัก ในการทําธุรกรรมด้านต่าง ๆ ซึ่งกระทรวงดิจิทัลเพื่อเศรษฐกิจและสังคมกําลังเร่งดําเนินการอยู่ในขณะนี้ พร้อมทั้งได้ให้ทุกหน่วยงานบูรณาการเชื่อมโยงข้อมูลระหว่างกันให้ได้ ซึ่งขณะนี้ พ.ร.บ. การอํานวยความสะดวกในการพิจารณาอนุญาตของทางราชการ และพระราชบัญญัติข้อมูลข่าวสารของราชการ ได้ประกาศและมีผลบังคับใช้แล้ว ซึ่งจะช่วยอํานวยความสะดวกให้แก่ประชาชนในการขอใบอนุญาตต่าง ๆ ได้รวดเร็วยิ่งขึ้น
................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กระทรวงอุตฯ ลงพื้นที่เชียงใหม่ ดึงหน่วยงานเครือข่ายภาครัฐ-เอกชนภาคเหนือ ผุดไอเดียช่วยเหลือ SMEs ในพื้นที่
วันอาทิตย์ที่ 13 มกราคม 2562
กระทรวงอุตฯ ลงพื้นที่เชียงใหม่ ดึงหน่วยงานเครือข่ายภาครัฐ-เอกชนภาคเหนือ ผุดไอเดียช่วยเหลือ SMEs ในพื้นที่
กระทรวงอุตฯ ลงพื้นที่เชียงใหม่ ดึงหน่วยงานเครือข่ายภาครัฐ-เอกชนภาคเหนือ ผุดไอเดียช่วยเหลือ SMEs ในพื้นที่
จ.เชียงใหม่: วันนี้ (13 มกราคม 2562) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม เป็นประธานการประชุมหารือร่วมกับกลุ่มเครือข่ายภาครัฐและเอกชนในพื้นที่ภาคเหนือ โดยมี นางเบญจมาพร เอกฉัตร์ ผู้ตรวจราชการกระทรวงอุตสาหกรรม นายณัฐพล รังสิตพล ผู้อํานวยการสํานักงานเศรษฐกิจอุตสาหกรรม นางสาวสิริรัตน์ ไกรวณิช ผู้ช่วยปลัดกระทรวงอุตสาหกรรม นายจารุพันธุ์ จารโยภาส รองอธิบดีกรมส่งเสริมอุตสาหกรรม นางจันทนรัตน์ ปิยพัทธไชย อุตสาหกรรมจังหวัดเชียงใหม่ คณะผู้บริหารกระทรวงอุตสาหกรรม และผู้แทนจากหน่วยงานเครือข่ายภาครัฐและเอกชนในพื้นที่ เข้าร่วมประชุมดังกล่าว ณ ศูนย์ส่งเสริมอุตสาหกรรมภาคที่ 1 จ.เชียงใหม่
โดยรัฐมนตรีช่วยว่าการกระทรวงอุตสาหกรรม ได้รับฟังการนําเสนอจากเครือข่ายภาครัฐและเอกชนถึงแนวทางการดําเนินงานโครงการพี่เลี้ยงธุรกิจต้นแบบ SMEs ดาวเด่นเขตภาคเหนือ มุ่งเฟ้นหา STAR SME 10 กิจการ เพื่อสนับสนุนการขับเคลื่อนธุรกิจ SMEs ดาวเด่นที่มีศักยภาพให้เติบโตอย่างไร้ขีดจํากัดและเป็นครั้งแรกที่ SMEs จะเข้าถึงการทํางานของทุกหน่วยงานของภาครัฐ รวมถึงสนับสนุนความแข็งแกร่งเศรษฐกิจไทยไปสู่อุตสาหกรรม 4.0 โดยโครงการดังกล่าวจะให้คําปรึกษาแนะนําในรูปแบบการเป็นพี่เลี้ยงธุรกิจ (Business Mentor) พร้อมแบ่งปันประสบการณ์และให้ความรู้แก่ SMEs ที่ได้รับการคัดเลือกเข้าร่วมโครงการให้ครอบคลุม 5 มิติ ที่สําคัญ ประกอบด้วย 1. ความเป็นผู้ประกอบการ การบริหารจัดการธุรกิจสมัยใหม่และการพัฒนาบุคลากร 2.กลยุทธ์การตลาด(Strategic Marketing) 3.นวัตกรรมผลิตภัณฑ์(Product Innovation) 4.การเงินธุรกิจ(Business Finance)/การบัญชี ภาษีธุรกิจ และกฎหมาย และ 5.เทคโนโลยีดิจิทัล (Technology Digital) นอกจากนี้ยังจะนําไปถอดบทเรียนและสร้าง STAR SMEs ต้นแบบจังหวัดเชียงใหม่ และเตรียมขยายผลไปยัง STAR SMEs จังหวัดอื่น ๆ ในเขตภาคเหนืออีกด้วย ทั้งนี้ รัฐมนตรีช่วยว่าการกระทรวงอุตสาหกรรมได้เสนอแนะเกี่ยวกับแนวทางที่นําเสนอดังกล่าว โดยให้เครือข่ายภาครัฐและเอกชนเน้นการจัดทํา Business Model ที่ชัดเจน เพื่อรองรับการให้บริการแก่ผู้ประกอบการ 3 กลุ่ม ได้แก่ กลุ่มสตาร์ กลุ่มทั่วไป และกลุ่มที่มีศักยภาพที่มีเข้มแข็ง รวมถึงการบูรณาการความร่วมมือในการดําเนินงานร่วมกันระหว่างหน่วยงานเครือข่าย สถาบันการศึกษาต่าง ๆ และบริษัทเอกชนรายใหญ่ ผ่านแพลตฟอร์มใหญ่สําหรับการให้บริการ SMEs อย่างทั่วถึงให้เป็นรูปธรรมมากยิ่งขึ้น โดยมอบหมายให้กรมส่งเสริมอุตสาหกรรม (กสอ.) เป็นหน่วยงานหลักในการประสานความร่วมมือเพื่อดําเนินการดังกล่าว นอกจากนี้ยังได้วางแนวทางการดําเนินงานโครงการการบริหารจัดการศูนย์ ITC 4.0 โดยให้ตั้งคณะกรรมการบริหารจัดการศูนย์ ให้มีเครือข่ายภาครัฐและบริษัทเอกชนเข้ามาร่วมดําเนินงาน อีกทั้งยังได้มอบหมายให้ กสอ. เร่งดําเนินการโครงการ consulting การให้คําปรึกษาแนะนําผู้ประกอบการ 3 Man-day ฟรี 3 วัน ต่อปี ทั้งนี้ รัฐมนตรีช่วยว่าการกระทรวงอุตสาหกรรมจะนําเสนอต่อรัฐมนตรีว่าการกระทรวงอุตสาหกรรมต่อไป
รัฐบาลไทย-ข่าวทำเนียบรัฐบาล-นายกฯ ขอบคุณคนไทยทุกคนร่วมต่อสู้ไวรัสโควิด-19 จนประเทศ “ฟื้นตัวดีสุด” ติดอันดับ 2 ของโลก
วันอาทิตย์ที่ 14 มิถุนายน 2563
นายกฯ ขอบคุณคนไทยทุกคนร่วมต่อสู้ไวรัสโควิด-19 จนประเทศ “ฟื้นตัวดีสุด” ติดอันดับ 2 ของโลก
นายกฯ ขอบคุณคนไทยทุกคนร่วมต่อสู้ไวรัสโควิด-19 จนประเทศ “ฟื้นตัวดีสุด” ติดอันดับ 2 ของโลก
วันที่ 14 มิ.ย.63 ศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรีเปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ขอบคุณพี่น้องคนไทยทุกคน ที่มีระเบียบวินัย เข้มแข็งและอดทน ร่วมกันต่อสู้ต่อและป้องกันการแพร่ระบาดของไวรัสโควิด-19 ในช่วงที่ผ่านมา จนทําให้ประเทศไทยฟื้นตัวดีสุด ติดอันดับ 1 ของเอเชีย อันดับ 2 ของโลก โดยดัชนีโควิด-19 โลก หรือ Global COVID-19 Index (GCI) ซึ่งพัฒนาขึ้นมาโดยสมาคม PEMANDU ภายใต้ความร่วมมือกับกระทรวงวิทยาศาสตร์ เทคโนโลยี และนวัตกรรมมาเลเซีย (MOSTI) และกลุ่มบริษัทซันเวย์ ดําเนินการจัดอันดับ 184 ประเทศ ที่มีการฟื้นตัวจากการแพร่ระบาดของโรคติดเชื้อไวรัสโคโรนา 2019 (COVID-19)ได้ดีที่สุด
อย่างไรก็ตาม ผลการจัดอันดับดังกล่าว พบว่าประเทศไทยอยู่ในอันดับที่ 1 ของเอเชีย และอันดับที่ 2 ของโลก การจัดอันดับจาก 184 ประเทศ เมื่อวันที่ 11 มิถุนายนที่ผ่านมา โดยได้คะแนนทั้งหมด 83.32 คะแนน จากทั้งหมด 100 คะแนน ส่วนอันดับ 1 เป็นของประเทศออสเตรเลียได้ 86.34 คะแนน
โฆษกรัฐบาลกล่าวว่าผลจากการจัดอันดับข้างต้น นายกรัฐมนตรีขอขอบคุณพี่น้องคนไทยทุกคน ทุกภาคส่วน ที่มีระเบียบวินัย เข้มแข็งและอดทน ร่วมกันต่อสู้ต่อและป้องกันการแพร่ระบาดของไวรัสโควิด-19 ในช่วงที่ผ่านมา จนเป็นตัวอย่างประจักษ์แก่สายตาชาวโลก ทําให้ประเทศไทยได้คะแนนอันดับ 2 จากการการฟื้นตัวดีที่สุดจากการแพร่ระบาดของไวรัสโควิด-19 รัฐบาลทราบดีว่าสิ่งที่เกิดขึ้นในช่วงที่ผ่านมา สร้างความเดือดร้อนให้กับพี่น้องประชาชน แต่ทุกฝ่ายก็ได้ร่วมมือกันเป็นอย่างดีที่จะให้ประเทศไทยผ่านพ้นวิกฤติครั้งนี้ไปได้
ทั้งนี้ GCI อธิบายว่าการจัดอันดับนี้ ให้น้ําหนักร้อยละ 70 กับการขับเคลื่อน และการเปลี่ยนแปลง ของสถานการณ์ที่เกิดขึ้นเป็นรายวัน โดยพิจารณาจาก จํานวนผู้ป่วยที่ยังรักษาตัวอยู่ต่อประชากร, อัตราการหายป่วยต่อจํานวนผู้ติดเชื้อ, จํานวนการทดสอบหาเชื้อ ต่อผู้ป่วยที่ได้รับการยืนยัน, จํานวนการตรวจสอบหาเชื้อต่อประชากรทั้งประเทศ
ส่วนอีกร้อยละ 30 พิจารณาจากข้อมูลทางสถิติ ที่เก็บรวบรวมมาจากดัชนีความมั่นคงทางด้านสุขภาพโลก (GHS) ที่เกิดขึ้นภายใต้การนําของมหาวิทยาลัยจอห์น ฮอปกิ้นส์ ภายใต้การสนับสนุนจากมูลนิธิบิล และเมลินดา เกตส์
รัฐบาลไทย-ข่าวทำเนียบรัฐบาล-องคมนตรี ส่งมอบ “เรือนสุขใจ” โครงการเฉลิมราชย์ราชา
วันอังคารที่ 10 ธันวาคม 2562
องคมนตรี ส่งมอบ “เรือนสุขใจ” โครงการเฉลิมราชย์ราชา
องคมนตรีเป็นประธาน การส่งมอบพื้นที่พักคอย “เรือนสุขใจ” โครงการเฉลิมราชย์ราชา จิตอาสาพัฒนาโรงพยาบาลสมเด็จพระยุพราชทั่วไทย
วันนี้ (10 ธันวาคม 2562) ที่ จังหวัดอุดรธานี ศาสตราจารย์เกียรติคุณ นายแพทย์เกษม วัฒนชัย องคมนตรี ในฐานะประธานกรรมการมูลนิธิโรงพยาบาลสมเด็จพระยุพราช พร้อมด้วย พลเรือเอกพงษ์เทพ หนูเทพ องคมนตรี ในฐานะกรรมการมูลนิธิโรงพยาบาลสมเด็จพระยุพราช นายรุ่งโรจน์ รังสิโยภาส ประธานกรรมการมูลนิธิเอสซีจี นายแพทย์พิศิษฐ์ ศรีประเสริฐ รองปลัดกระทรวงสาธารณสุข และคณะผู้บริหาร ส่งมอบพื้นที่พักคอย“เรือนสุขใจ” สําหรับญาติและผู้ป่วย แก่โรงพยาบาลสมเด็จพระยุพราชนําร่อง 4 แห่ง
นายแพทย์พิศิษฐ์ ศรีประเสริฐ รองปลัดกระทรวงสาธารณสุข กล่าวว่า เนื่องในโอกาสพระราชพิธีบรมราชาภิเษกพระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว มูลนิธิเอสซีจี ร่วมกับมูลนิธิโรงพยาบาลสมเด็จพระยุพราช กลุ่มวิจัยสิ่งแวดล้อมสรรค์สร้างเพื่อสุขภาวะ คณะสถาปัตยกรรมศาสตร์ มหาวิทยาลัยเกษตรศาสตร์ และธุรกิจซีเมนต์และผลิตภัณฑ์ก่อสร้างเอสซีจี และเครือข่ายจิตอาสาทั่วประเทศ จัดกิจกรรมจิตอาสาพัฒนาโรงพยาบาลสมเด็จพระยุพราชทั่วไทย เพื่อเฉลิมพระเกียรติ และประโยชน์สุขให้ประชาชนมีคุณภาพชีวิตที่ดี ปรับปรุงพื้นที่ให้บริการภายในโรงพยาบาล โดยเก็บข้อมูลจากบุคลากรและผู้รับบริการ ถึงความต้องการในการปรับปรุงโรงพยาบาล ออกแบบคล้ายกับชานหรือระเบียงยื่นออกมา จนได้รูปแบบพื้นที่พักคอยชื่อว่า “เรือนสุขใจ” เริ่มก่อสร้างโดยนําเทคโนโลยี Building Information Modeling หรือ BIM มาใช้ในการก่อสร้าง เพื่อลดการสูญเสีย ลดเวลา และลดค่าใช้จ่ายในการก่อสร้าง กําหนดแล้วเสร็จปี 2562 และส่งมอบในวันนี้ 4 แห่งได้แก่ รพร.กระนวน จ.ขอนแก่น รพร.นครไทย จ.พิษณุโลก รพร.เวียงสระ จ.สุราษฎร์ธานี และรพร.บ้านดุง จ.อุดรธานี จะขยายให้ครบทั้ง 21 แห่งทั่วประเทศ ในปี 2563 งบประมาณ 52 ล้านบาท
ทั้งนี้ พื้นที่ “เรือนสุขใจ” นอกจากเป็นพื้นที่พักคอยสําหรับญาติ หรือผู้ป่วย แล้วยังเป็นพื้นที่เอนกประสงค์สําหรับการให้ความรู้ผู้ป่วยญาติ และกิจกรรมจิตอาสาอื่น ๆ ด้วย เพื่ออํานวยความสะดวกให้ญาติผู้ป่วยที่มารอเป็นเวลานานมีที่พักคอยหรือทํากิจกรรมอื่น ๆ ได้
********************** 10 ธันวาคม 2562
รัฐบาลไทย-ข่าวทำเนียบรัฐบาล-นายกฯ สั่งหน่วยงานวิเคราะห์ข้อมูลน้ำท่วม- น้ำแล้ง เพื่อรองรับสถานการณ์ที่อาจเกิดขึ้นส่วนการแก้ไขปัญหาหมอกควันให้ดำเนินการตามมาตรการอย่างเข้มงวดต่อไป
วันอาทิตย์ที่ 26 เมษายน 2563
นายกฯ สั่งหน่วยงานวิเคราะห์ข้อมูลน้ําท่วม- น้ําแล้ง เพื่อรองรับสถานการณ์ที่อาจเกิดขึ้นส่วนการแก้ไขปัญหาหมอกควันให้ดําเนินการตามมาตรการอย่างเข้มงวดต่อไป
นายกรัฐมนตรี สั่งหน่วยงานวิเคราะห์ข้อมูลน้ําท่วม- น้ําแล้ง เพื่อรองรับสถานการณ์ที่อาจเกิดขึ้นส่วนการแก้ไขปัญหาหมอกควันให้ดําเนินการตามมาตรการอย่างเข้มงวดต่อไป
ศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรีเผย พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหมห่วงสถานการณ์น้ําที่จะเกิดขึ้น โดยให้หน่วยงานภายใต้กองอํานวยการน้ําแห่งชาติ (กอนช.) เร่งเชื่อมโยงข้อมูลจากทุกหน่วยงานที่เกี่ยวข้อง ประเมินพื้นที่เสี่ยงขาดแคลนน้ําในฤดูฝน และเสี่ยงอุทกภัย โดยให้วิเคราะห์จากข้อมูลพื้นที่แก้ไขปัญหาอุทกภัยและภัยแล้งอย่างเป็นระบบ ของ สทนช. พร้อมสั่งหน่วยงานที่เกี่ยวข้องให้วางแผนเตรียมมาตรการป้องกัน เสนอ กอนช. เพื่อพิจารณาให้ความเห็นชอบ กําหนดมาตรการรองรับสถานการณ์ในฤดูฝนนี้
ส่วนสถานการณ์หมอกควันในพื้นที่ภาคเหนือ นายกรัฐมนตรีรับทราบรายงาน สถานการณ์ดีขึ้นอย่างต่อเนื่อง โดยปริมาณฝุ่นละออง PM2.5 ลดลงจากวันก่อนหน้าทุกสถานี มีค่าอยู่ในเกณฑ์มาตฐานเกือบทุกพื้นที่ คุณภาพอากาศในภาพรวมส่วนใหญ่อยู่ในระดับดีมาก มีค่าเฉลี่ย 24 ชั่วโมง ใน 17 จังหวัดภาคเหนือ ช่วงเวลา 09.00 น. มีค่าระหว่าง 10 - 42 มคก./ลบ.ม. โดยมีค่าสูงสุดที่ จ.แม่ฮ่องสอน 42 มคก./ลบ.ม.
นายกรัฐมนตรีกล่าวว่า จากรายงานของกรมอุตุนิยมวิทยา ภาคเหนือยังคงได้รับอิทธิพลจากพายุฤดูร้อน และส่งผลให้ฝนตกต่อเนื่องไปถึงช่วงสัปดาห์หน้า สําหรับการดําเนินงานแก้ไขปัญหาหมอกควันภาคเหนือ ยังคงต้องใช้มาตรการอย่างเข้มงวด ติดตามสถานการณ์อย่างใกล้ชิด และเตรียมความพร้อมดําเนินการตามมาตรการหากเกิดปัญหาหมอกควัน
.......................
รัฐบาลไทย-ข่าวทำเนียบรัฐบาล- เปิดค่ายบูรณาการส่งเสริมผู้มีความสามารถพิเศษ TSA Youth Camp
วันพุธที่ 26 เมษายน 2560
เปิดค่ายบูรณาการส่งเสริมผู้มีความสามารถพิเศษ TSA Youth Camp
หม่อมหลวงปนัดดา ดิศกุล รัฐมนตรีช่วยว่าการกระทรวงศึกษาธิการ เป็นประธานพิธีเปิดค่ายบูรณาการกิจกรรมส่งเสริมศักยภาพผู้มีความสามารถพิเศษ ด้านวิทยาศาสตร์ ด้านกีฬา ด้านดนตรีและศิลปะ (Talented Science, Sport, Music and Art Youth Camp)
สํานักงานเลขาธิการสภาการศึกษา ร่วมกับมหาวิทยาศรีนครินทรวิโรฒ จัดโครงการค่ายบูรณาการกิจกรรมส่งเสริมศักยภาพผู้มีความสามารถพิเศษด้านวิทยาศาสตร์ ด้านกีฬา ด้านดนตรีและศิลปะ (TSA Youth Camp) นับเป็นขับเคลื่อนนโยบายพัฒนาการศึกษาสําหรับผู้ที่มีความสามารถพิเศษ ตามแผนการศึกษาแห่งชาติ พ.ศ.2560 – 2574 เพื่อเป็นแนวทางการพัฒนาความเชื่อมโยงระหว่างหน่วยงานทางการศึกษาและหน่วยงานอื่นๆ ที่เกี่ยวข้อง สนับสนุน ส่งเสริม และพัฒนาอัจฉริยภาพของผู้มีความสามารถพิเศษด้านวิทยาศาสตร์ ด้านกีฬา ด้านดนตรีและศิลปะ ด้วยวิธีจัดการและรูปแบบที่หลากหลายตามความถนัดและความสนใจของแต่ละบุคคล ตลอดจนหลอมรวมคุณลักษณะที่พึงประสงค์ในด้านความเป็นผู้นํา มีความเสียสละ ตระหนักรู้และรับผิดชอบต่อสังคม เพื่อพัฒนาให้เป็นกําลังสําคัญในการนําพาประเทศไปสู้ความก้าวหน้า
TSA Youth Campจัดขึ้นเป็นรุ่นแรก โดยคัดเลือกเรียนผู้มีความสามารถสูงหรือมีความสามารถพิเศษด้านวิทยาศาสตร์ ด้านกีฬา ด้านดนตรีและศิลปะ ที่มีผลงานเป็นที่ประจักษ์ จํานวน 60 คน มาร่วมกิจกรรมTSA Youth Campระหว่างวันที่ 26 เมษายน – 10 พฤษภาคม 2560 รวม 15 วัน ณ มหาวิทยาลัยศรีนครินทรวิโรฒ แบ่งกิจกรรมเป็น 2 รูปแบบ คือ 1) บรรยาย อภิปราย เสวนา และทํากิจกรรมกระตุ้น ส่งเสริมการเรียนรู้พัฒนาด้านวิชาการ ทักษะการเป็นผู้นํา การทํางานเป็นทีม ปรับทัศนคติและสร้างเสริมคุณลักษณะนิสัย เสียสละ ตระหนักรู้และรับผิดชอบต่อสังคม โดยวิทยากรชื่อดังหลากหลายด้าน ไม่ว่าจะเป็นนักวิชาการ นักธุรกิจ นักดนตรี เป็นต้น 2) ฝึกประสบการณ์จริงแบบฝังตัวเพื่อเรียนรู้กับผู้เชี่ยวชาญหรือสิลปินต้นแบบ ในด้านวิทยาศาสตร์ กีฬา และศิลปะ รวมถึงศึกษาดูงานจริงนอกสถานที่ ทั้งนี้จะมีการประเมินผลทุกกิจกรรมเพื่อนําไปพัฒนาในรุ่นต่อไป
หม่อมหลวงปนัดดา ดิศกุล รัฐมนตรีช่วยว่าการกระทรวงศึกษาธิการ ได้กล่าวให้โอวาทกับเยาวชนที่เข้าร่วมTSA Youth Campว่า ผู้ที่มีความสามารถพิเศษ จะเป็นกําลังสําคัญในการพัฒนาประเทศชาติ อย่างไรก็ตามความสามารถพิเศษในตัวเด็กนั้น สามารถสร้างขึ้นได้โดยผู้ปกครอง ครูอาจารย์ทํางานร่วมกัน ทั้งนี้เด็กที่เก่ง มีพรสวรรค์ มีความสามารถไม่ว่าทางใด จําเป็นต้องทํางานร่วมกับผู้อื่นเป็น อ่อนน้อมถ่อมตน รู้ผิดชอบชั่วดี มีน้ําใจ มีคุณธรรมนําใจ เพราะหากเป็นคนเก่งแต่ขาดสิ่งที่กล่าวมาข้างต้นแล้ว ก็จะเป็นความเก่งโดยเปล่าประโยชน์
นอกจากนี้รัฐมนตรีช่วยว่าการกระทรวงศึกษาธิการ ยังได้ฝากพรอันประเสริฐซึ่งเป็นคําสอนจากพระบาทสมเด็จพระปรมินทรมหาภูมิพลอดุลยเดช ให้ทุกคนยึดถือดํารงไว้ ได้แก่ ความพอเพียง ความกตัญญู กตเวทิตา ความซื่อสัตย์สุจริต ความรับผิดชอบ และอุดมการณ์คุณธรรมจริยธรรม ตลอดจนขอให้เยาวชนทุกคนเก็บเกี่ยวประสบการณ์ ความรู้ ความสนุกสนานจากค่ายนี้ เพื่อนําไปใช้ในชีวิตต่อไป
รัฐบาลไทย-ข่าวทำเนียบรัฐบาล-พาณิชย์เชิญผู้ซื้อ ผู้นำเข้าข้าวและมัน ร่วมงานไทยเฟ็กซ์พร้อมจัดบิสสิเนสแมชชิ่ง  กระตุ้นการซื้อข้าวและมันสำปะหลัง
วันจันทร์ที่ 10 เมษายน 2560
พาณิชย์เชิญผู้ซื้อ ผู้นําเข้าข้าวและมัน ร่วมงานไทยเฟ็กซ์พร้อมจัดบิสสิเนสแมชชิ่ง  กระตุ้นการซื้อข้าวและมันสําปะหลัง
“อภิรดี” สั่งการทูตพาณิชย์เชิญผู้ซื้อ ผู้นําเข้าร่วมงานไทยเฟ็กซ์ พร้อมจัดบิสสิเนสแมชชิ่ง กระตุ้นการซื้อข้าว ผลิตภัณฑ์จากข้าว มันสําปะหลังและผลิตภัณฑ์มันแปรรูป พร้อมยืนยันมีแผนรองรับผลผลิตข้าวนาปรังที่กําลังออกสู่ตลาด
นางอภิรดี ตันตราภรณ์ รัฐมนตรีว่าการกระทรวงพาณิชย์ เปิดเผยว่า ได้สั่งการให้กรมส่งเสริมการค้าระหว่างประเทศ มอบหมายให้ผู้อํานวยการสํานักงานส่งเสริมการค้าในต่างประเทศ หรือทูตพาณิชย์ เชิญผู้ซื้อ ผู้นําเข้าสินค้าที่เกี่ยวกับข้าว ผลิตภัณฑ์ที่ทําจากข้าว มันสําปะหลังและผลิตภัณฑ์มันแปรรูป ให้เดินทางมาร่วมชมงานแสดงสินค้าอาหาร 2560 ซึ่งจะจัดขึ้นในวันที่ 31 พ.ค. - 4 มิ.ย. 2560 ณ อิมแพค เมืองทองธานี เพื่อผลักดันให้มีการส่งออกสินค้าอาหารได้เพิ่มขึ้น โดยเฉพาะสินค้าข้าว ผลิตภัณฑ์ที่ทําจากข้าว มันสําปะหลัง และผลิตภัณฑ์มันแปรรูป ที่จะมีการนํามาจัดแสดงในงานนี้เป็นจํานวนมาก
“ขอให้ทูตพาณิชย์ไปเชิญผู้ซื้อ ผู้นําเข้า ให้มาร่วมชมงาน เพราะงานไทยเฟ็กซ์ปีนี้ นอกจากเป็นการแสดงสินค้าอาหารและอาหารที่มีนวัตกรรมของไทยหลากหลายแล้ว ยังมีการจัดแสดงในส่วนของอาหารที่ทําจากข้าว ที่มีการใส่นวัตกรรมเข้าไปเป็นจํานวนมาก จึงอยากให้มีการขยายตลาดในส่วนนี้ให้ได้เพิ่มขึ้น โดยขอให้มีการจัดการเจรจาจับคู่ธุรกิจในช่วงการจัดงาน เพื่อผลักดันให้มีการส่งออกเพิ่มขึ้นด้วย”
นางอภิรดีกล่าวว่า กระทรวงฯ มีแผนที่จะขยายตลาดส่งออกข้าว รวมถึงผลิตภัณฑ์ที่ทําจากข้าว เพื่อหาตลาดรองรับให้กับผลผลิตข้าวนาปรังที่กําลังทยอยออกสู่ตลาดในขณะนี้ โดยจะมีการเจรจาให้จีนเร่งนําเข้าข้าวตามสัญญา รัฐต่อรัฐ (จีทูจี) ในส่วนที่เหลือเพิ่มขึ้น การเข้าร่วมประมูลเพื่อขายข้าวให้กับรัฐบาลฟิลิปปินส์ ที่ขณะนี้มีแนวโน้ม ที่จะนําเข้าข้าวเพิ่มขึ้น โดยเฉพาะข้าวคุณภาพดี การผลักดันการส่งออกข้าวไปยังตลาดในอาเซียน ตะวันออกกลาง และแอฟริกาให้ได้เพิ่มขึ้น
นอกจากนี้ จะมีการจัดคณะผู้แทนการค้าข้าว เดินทางไปเจรจาและหารือกับประเทศเป้าหมายเป็นรายประเทศ ซึ่งขณะนี้กรมการค้าต่างประเทศกําลังอยู่ระหว่างการจัดทําแผนงาน ซึ่งคาดว่า หลังจากสงกรานต์ไปแล้ว จะมีความชัดเจนมากขึ้น ขณะเดียวกัน ในช่วงวันที่ 28-30 พฤษภาคม 2560 กระทรวงพาณิชย์ โดยกรมการค้าต่างประเทศ ได้กําหนดจัดงาน Thailand Rice Convention 2017 โดยจะมีการเชิญผู้ซื้อ ผู้นําเข้า ผู้ประกอบการค้าข้าว ผู้ประกอบการผลิตภัณฑ์และนวัตกรรมข้าวจากทั่วโลกให้เดินทางมาร่วมงาน ซึ่งคาดว่าจะช่วยกระตุ้นให้เกิดการซื้อขายข้าวไทยอีกทางหนึ่งด้วย